PATVIRTINTA

 Priekulės socialinių paslaugų centro direktoriaus

 2017 m. vasario 1 d. įsakymu Nr. (1.8)A1- 10

**PRIEKULĖS SOCIALINIŲ PASLAUGŲ CENTRO MASAŽUOTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Pareigų pavadinimas: Priekulės socialinių paslaugų centro masažuotojas.
2. Pareigybės grupė: Priekulės socialinių paslaugų centro specialistas.

 3. Pareigybės lygis: A2.

 4. Pareigybės paskirtis: Priekulės socialinių paslaugų centro masažuotojo pareigybė skirta teikti sveikatos priežiūros paslaugas – masažo paslaugas asmenims (pacientams), gaunantiems dienos socialinės globos paslaugas įstaigoje, atlikti kitas jo kompetencijai priskirtas funkcijas.

 5. Pareigybės pavaldumas: Priekulės socialinių paslaugų centro masažuotojas (toliau – masažuotojas) yra tiesiogiai pavaldus Priekulės socialinių paslaugų centro (toliau – Centras) direktoriaus pavaduotojui socialiniams reikalams.

**II SKYRIUS**

**SPECIALŪS REIKALAVIMAI PAREIGYBEI**

 6. Darbuotojas, einantis šias pareigas, turi atitikti šiuos specialiuosius reikalavimus:

 6.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu.

 6.2. turėti Lietuvos aukštųjų mokyklų išduotus diplomus, patvirtinančius, kad baigta medicinos, odontologijos, odontologinės priežiūros, reabilitacijos, kineziterapijos, ergoterapijos, bendrosios praktikos slaugos, slaugos, akušerijos, grožio terapijos, kosmetologijos, higieninės ir dekoratyvinės kosmetologijos, taikomosios fizinės veiklos, kūno kultūros studijų programa, ir turėti Lietuvos Respublikos mokymo institucijos, turinčios teisę vykdyti masažo pagrindų mokymo programą, išduotą specializacijos, kvalifikacijos ar neformaliojo mokymo programos baigimo  pažymėjimą, patvirtinantį, kad  baigta ne trumpesnė kaip 140 val. trukmės masažo pagrindų mokymo programa;

 6.3. mokėti dirbti šiomis kompiuterinėmis programomis: MS Word, Internet Explorer;

 6.4. būti susipažinęs su Lietuvos Respublikos įstatymais, kitais teisės aktais reglamentuojančiais profesinę veiklą, Masažuotojo profesijos kvalifikacinių reikalavimų aprašu ir kitais norminiais teisės aktais;

 6.5. gebėti sklandžiai dėstyti mintis raštu ir žodžiu lietuvių kalba;

 6.6. mokėti dirbti savarankiškai, specialistų komandoje, bendradarbiaudamas su kitais sveikatos priežiūros paslaugas teikiančiais specialistais.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

 7.1. laikosi Lietuvos Respublikos sveikatos sistemą reglamentuojančių įstatymų, įstaigos, kurioje dirba, patvirtintų vidaus dokumentų (darbo reglamentų, tvarkų) ir kitų teisės aktų nuostatų;

 7.2. įvertina asmens (paciento) fizinę bei psichikos sveikatos būklę;

 7.3. įvertina ir paaiškina masažo poveikį;

 7.4. sudaro masažuotojo veiksmų planą, atsižvelgiant į asmens (paciento) amžiaus ypatumus;

 7.5. atlieka gydytojo paskirtą masažą, atsižvelgdamas į masažo atlikimo būdą, lokalizaciją;

 7.6. atpažįsta gyvybei pavojingas būkles, jas įvertina ir tinkamai reaguoja;

 7.7. užtikrina teikiamų paslaugų kokybę ir saugumą;

 7.8. skleidžia profesinę patirtį;

 7.9. bendrauja ir bendradarbiauja su sveikatos priežiūros bei kitų įstaigų specialistais;

 7.10. vykdo prevencinę veiklą.

 7.11. tvarko medicininę dokumentaciją (pildo paciento masažo procedūrų planą, masažo procedūrų lapus bei kitą dokumentąciją);

 7.12. laikosi įstaigos vidaus tvarkos taisyklių;

 7.13. vykdo saugos darbe taisyklių ir teisės aktų nustatytų higienos normų reikalavimus;

 7.14. laikosi profesinės etikos principų, gerbia asmenų teises ir jų nepažeidžia;

 7.15. tobulina profesinę kvalifikaciją Lietuvos Respublikos teisės aktų nustatyta tvarka;

 7.16. rengia pacientams (senyvo amžiaus bei asmenims su negalia) metines masažo veiklos programas, ataskaitą ir pateikia Centro direktoriaus pavaduotojui socialiniams reikalams;

 7.17. vykdo kitus Centro direktoriaus ir direktoriaus pavaduotojo socialiniams reikalams nurodymus.

 7.18. vykdo kitas Lietuvos Respublikos teisės aktų nustatytas pareigas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)